LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 82.pantā noteiktajā kārtībā

**“Neregulāro pasažieru pārvadājumu nodrošināšana Latviešu kultūras centra kolektīviem braucieniem uz starptautiskiem festivāliem un Jaunatnes departamenta organizēto vasaras bērnu un jauniešu nometņu dalībnieku pārvadāšanai uz ekskursijām”**

identifikācijas numurs DPD 2016/93

**Iepirkuma komisijas sēdes protokols Nr.8**

2016.gada 16.jūnijā

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst. 10.20.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists,  Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Regīna Osmane – Daugavpils pilsētas pašvaldības iestāde “Latviešu kultūras centrs” vadītāja, |
| PROTOKOLĒ | Komisijas loceklis J.Bārtuls. |

Sēdē attaisnojošu iemeslu dēļ nepiedalās: Gunita Vanaga – Daugavpils pilsētas domes Jaunatnes departamenta vadītāja.

**Komisijas izveidošanas pamats:** Daugavpils pilsētas domes izpilddirektores 2016.gada 9.maija rīkojums Nr.154.

Iepirkums izsludināts: Paziņojums par plānoto līgumu ievietots Iepirkumu uzraudzības biroja mājas lapā – 2016.gada 10.maijā. Iepirkuma nolikums ievietots Daugavpils pilsētas pašvaldības mājas lapā – 2016.gada 10.maijā.

Komisijas sēdes darba kārtība: Lēmuma par uzvarētāju pieņemšana iepirkuma 2.daļā;

**Lēmuma par uzvarētāju pieņemšana iepirkuma 2.daļā**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību. Ziņo, ka iepirkuma ir sadalīts šādās trijās daļās:
   1. 1. DAĻA: “Deju kolektīva „Saime” pārvešana uz IX Starptautisko folkloras festivālu”;
   2. 2. DAĻA: “Jauktā kora „Daugava” pārvešana uz Pasaules koru olimpiādi Sočos”;
   3. 3. DAĻA: “Jaunatnes departamenta organizēto vasaras bērnu un jauniešu nometņu dalībnieku pārvadāšana uz ekskursijām”.
2. Komisijas loceklis Jurijs Bārtuls ziņo, ka pieteikumu dalībai iepirkuma 2.daļā bija iesnieguši šādi pretendenti: SIA “MINNET”, SIA “ER lines” un SIA “Miks BUS”;
3. 2016.gada 24.maija sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa iepirkuma 2.daļā:

|  |  |  |
| --- | --- | --- |
| **Nr.** | **Pretendenta nosaukums** | **Piedāvātā cena EUR bez PVN** |
| 2. DAĻA: “Jauktā kora „Daugava” pārvešana uz Pasaules koru olimpiādi Sočos” |
| 3.1. | SIA “MINNET” | 4800,00 |
| 3.2. | SIA “ER lines” | 3960,00 |
| 3.3. | SIA “Miks BUS” | 4350,00 |

1. 2016.gada 3.jūnija sēdē (protokols Nr.5) iepirkuma komisija nolēma atzīt **SIA “ER lines”**, reģ.Nr.41503041001, juridiskā adrese: Tirgoņu iela 88 - 1, Daugavpils, par uzvarētāju iepirkuma “Neregulāro pasažieru pārvadājumu nodrošināšana Latviešu kultūras centra kolektīviem braucieniem uz starptautiskiem festivāliem un Jaunatnes departamenta organizēto vasaras bērnu un jauniešu nometņu dalībnieku pārvadāšanai uz ekskursijām”, identifikācijas numurs DPD 2016/93, 2.DAĻĀ: “Jauktā kora „Daugava” pārvešana uz Pasaules koru olimpiādi Sočos” un piešķirt līgumu slēgšanas tiesības par kopējo summu **EUR 3960,00 bez PVN**. Pretendentam tika nodots parakstīšanai līgums par jauktā kora „Daugava” pārvešanu uz Pasaules koru olimpiādi Sočos.
2. 2016.gada 16.jūnijā tika saņemta pretendenta SIA “ER lines” elektroniskā pasta vēstule, kurā norādīts, ka tehnisku iemeslu dēļ, uzņēmums ir spiests atteikties no iepirkuma 2.daļas brauciena uz Sočiem, respektīvi pretendents atsakās parakstīt līgumu.
3. Komisija lemj, ka par uzvarētāju pasludināms nākamais lētākais pretendents.
4. Komisija konstatē, ka no pārējiem iesniegtajiem atbilstošajiem piedāvājumiem, nākamo viszemāko cenu iepirkuma 2.daļā piedāvā SIA “Miks BUS” – 4350,00 *euro* bez PVN.
5. Komisijas J.Bārtuls ziņo, ka pirms lēmuma par uzvarētāju pieņemšanas, pasūtītājam atbilstoši Publisko iepirkumu likuma 8.2 panta septītajai daļai un iepirkuma Nolikuma 40.5. apakšpunktam, ir pienākums pārbaudīt šā panta piektajā daļā norādīto izslēdzošo apstākļu esamību attiecībā uz potenciālo uzvarētāju, tajā skaitā nodokļu parādu esību uz dienu, kad pieņemts lēmums par iespējamu līguma slēgšanas tiesību piešķiršanu. Informācija par nodokļu parādu neesību uz dienu, kad paziņojums par plānoto līgumu publicēts Iepirkumu uzraudzības biroja mājas lapā, jau ir komisijas rīcībā.
6. Komisija sēdes laikā veic izdrukas no publiskās datubāzes un konstatē, ka atbilstoši e-izziņām attiecībā uz pretendentu SIA “Miks BUS” nepastāv Publisko iepirkumu likuma 8.2 panta piektajā daļā norādītie izslēgšanas nosacījumi, tajā skaitā uz 2016.gada 16.jūniju, uzņēmumam nav aktuālu nodokļu parādu.
7. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA “Miks BUS” atzīstams par uzvarētāju iepirkuma 2.daļā.
8. Pamatojoties uz Publisko iepirkumu likuma 8.2 panta devīto daļu, iepirkuma komisija **nolemj:**
   1. atzīt **SIA “Miks BUS”**, reģ.Nr.41503034476, juridiskā adrese: Cietokšņa iela 35-1, Daugavpils, par uzvarētāju iepirkuma “Neregulāro pasažieru pārvadājumu nodrošināšana Latviešu kultūras centra kolektīviem braucieniem uz starptautiskiem festivāliem un Jaunatnes departamenta organizēto vasaras bērnu un jauniešu nometņu dalībnieku pārvadāšanai uz ekskursijām”, identifikācijas numurs DPD 2016/93, 2.DAĻĀ: “Jauktā kora „Daugava” pārvešana uz Pasaules koru olimpiādi Sočos” un piešķirt līguma slēgšanas tiesības par kopējo summu **EUR 4350,00** **bez PVN**;
   2. atcelt iepirkuma komisijas 2016.gada 25.maija lēmuma (prot.Nr.4) 8.2.punktu par SIA “ER lines” atzīšanu par uzvarētāju iepirkuma 2.daļā, sakarā ar to ka pretendents atteicies parakstīt līgumu;
   3. uzdot komisijas J.Bārtulim sagatavot rakstveida paziņojumu pretendentiem par iepirkuma rezultātiem 2.daļā;
   4. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā www.iub.gov.lv paziņojumu par noslēgto līgumu un publicēt Daugavpils pilsētas domes mājas lapā www.daugavpils.lv doto lēmumu un līguma tekstu.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst. 10.40.

Komisijas priekšsēdētāja J.Kornutjaka

Komisijas locekļi J.Bārtuls

I.Zarāne

R.Osmane